Θέμα 2ο
2.1 Να χαρακτηρίσετε τις προτάσεις που ακολουθούν, γράφοντας δίπλα στο γράμμα που αντιστοιχεί σε κάθε πρόταση τη λέξη Σωστό, αν η πρόταση είναι σωστή ή τη λέξη Λάθος, αν η πρόταση είναι λανθασμένη.
α. Για να πραγματοποιηθεί η λειτουργία της αντλήσεως θα πρέπει οι αντλίες να διαθέτουν έναν θάλαμο που ονομάζεται σώμα (ή κέλυφος) της αντλίας.
β. Αρνητική αναρρόφηση υπάρχει όταν η ελεύθερη επιφάνεια του υγρού βρίσκεται ψηλότερα απ’ το σημείο που είναι τοποθετημένη η αντλία.
γ. Με τους εναλλακτήρες θερμότητας μπορεί να πραγματοποιείται η μείωση της θερμοκρασίας ενός θερμού ρευστού με τη χρήση ενός ρευστού υψηλότερης θερμοκρασίας.
δ. Οι εναλλακτήρες αντίθετης ροής ή αντιρροής έχουν τη μεγαλύτερη απόδοση στη μετάδοση θερμότητας απ’ τους άλλους τύπους ροής (τους εναλλακτήρες παράλληλης ροής ή ομορροής και τους εναλλακτήρες σταυρωτής ή κάθετης ροής).
ε. Στις εγκαταστάσεις των πλοίων οι προθερμαντήρες χρησιμοποιούνται για την προθέρμανση νερού, πετρελαίου, λαδιού και αέρα.

2.2 Να γράψετε τον αριθμό για κάθε ένα από τα κενά και, δίπλα, μία από τις λέξεις που συμπληρώνει σωστά την πρόταση. Σημειώνεται ότι δύο (2) από τις λέξεις θα περισσέψουν. Λέξεις που δίνονται: αφύγρανση, στεγανότητας, διάβρωση, καυσαερίων.
«Οι πιθανές βλάβες που παρατηρούνται στα ψυγεία συμπυκνώματος οφείλονται στη _____________ (1) και στην απώλεια  _____________ (2).»

